दुबई चैम्पियनशिप : अंतिम-16 में पहुंचीं स्टोसुर  
ऑस्ट्रेलिया के महिला टेनिस खिलाड़ी सामंथा स्टोसुर अपने विजय अभियान के क्रम को जारी रखते हुए दुबई चैम्पियनशिप के अंतिम-16 में पहुंच गई हैं।
विश्व की पांचवीं वरीयता प्राप्त ऑस्ट्रेलिया के महिला टेनिस खिलाड़ी सामंथा स्टोसुर अपने विजय अभियान के क्रम को जारी रखते हुए दुबई चैम्पियनशिप के अंतिम-16 में पहुंच गई हैं। स्टोसुर ने शुक्रवार को महिला वर्ग के एकल स्पर्धा के तीसरे दौर के मुकाबले में स्विट्जरलैंड की खिलाड़ी पैटी श्नाइडर को सीधे सेटों में 6-3, 6-4 से हराया।  इससे पहले, स्टोसूर ने दूसरे दौर के मुकाबले में इटली की सारा ईरानी को 6-0, 6-1 से पराजित किया था। 32 वर्षीया स्टोसूर का क्वार्टर फाइनल में मुकाबला सर्बिया की जेलेना जांकोविक से होगा। जांकोविक ने छठीं वरीयता प्राप्त काइया कानेपी को 2-6, 6-3, 7-5 से हराकर अंतिम-16 में जगह बनाई है।  विश्व की दूसरी वरीयता प्राप्त डेनमार्क की खिलाड़ी कारोलाइन वोजनियाकी महिला रैंकिंग में फिर से शीर्ष स्थान पर पहुंचने से मात्र एक जीत दूर हैं।